Sam Field

Samuel Field (sündinud 8. mail 1998 Stourbridge'is) on Inglismaa jalgpallur, kes mängib poolkaitsjana Inglismaa esiliiga klubis Queens Park Rangers. Field pääses esimest korda klubi esindusmeeskonna varumeestepingile 7. mail 2016 mängus AFC Bournemouthi vastu. Nädal varem toimunud mängus Manchester City FC vastu oli ta nimetatud mängupäevaks koosseisu, kuid ta ei pääsenud varumeestepingile. Debüüdi West Bromwich Albionis tegi Field 15. mail 2016, 1–1 viigimängus Liverpool FC vastu, vahetades 86. minutil välja James McCleani. Mängu eel oli ta nimetatud West Bromwich Albioni jalgpalliakadeemia hooaja parimaks mängijaks. Field sõlmis 29. juunil 2016 klubiga 1-aastase lepingu, milles sisaldus ka klausel, mis võimaldas klubil seda soovi korral veel 12 kuu võrra pikendada. See oli ühtlasi ka Fieldi esimene elukutselise jalgpalluri leping. Ta tegi debüüdi klubi põhikoosseisus 23. augustil 2016 EFL Cupi mängus Northampton Towni vastu. West Bromwich Albion kaotas selle lisaajal 2-2 viiki jäänud mängu penaltiseerias. Field tegi selles mängus kaasa kõik 120 minutit. Premier League’i põhikoosseisu debüüdi tegi Field 28. augustil 2016 West Bromwich Albionis 0-0 viigimängus Middlesbrough FC vastu, tehes mängus kaasa 76 minutit. Field sõlmis 13. oktoobril 2016 West Bromwich Albioniga 4-aastase lepingu kestusega kuni 2020. aastani. Field pikendas 1. novembril 2017 lepingut West Bromwich Albioniga, sõlmides klubiga 1-aastase paremate tingimustega lepingupikenduse kestusega kuni 2021. aastani. Peale treener Tony Pulise vallandamist alustas Field 25. novembril 2017 Wembley staadionil 1-1 viigimängus Tottenhami vastu, mängides ajutise peatreeneri Gary Megsoni käe all esimest korda sellel hooajal mängu põhikoosseisus. Kolm päeva hiljem ehk 28. novembril 2017 toimunud 2-2 viigimängus Newcastle United FC vastu lõi Field oma esimese Premier League’i värava. Field sai esimese kutse Inglismaa noortekoondistesse 17. mail 2016, et osaleda sama aasta juunis toimunud Inglismaa U17 jalgpallikoondise kahemängulisel Lõuna-Korea turneel. Ta tegi debüüdi 3. juunil 2017, 0–2 kaotusmängus Lõuna-Korea U17 jalgpallikoondise vastu. Field sai selles mängus kahe kollase kaardi tulemusena punase kaardi ja pidi mängust lahkuma. Field on olnud eluaegne West Bromwich Albioni fänn ja mängib nüüd oma lemmikklubis. West Bromwich Albioni jalgpalliakadeemia hooaja parim mängija: 2015–16 1. "Squads for 2016/17 Premier League confirmed". Premier League. 1 September 2016. Retrieved 15 September 2016. 2. "Sam Field player profile". Sky Sports. Retrieved 15 May 2016. 3. "Sam Field Q&A". West Bromwich Albion. Retrieved 28 November 2017. 4. "Bournemouth 1–1 West Brom". BBC Sport. 7 May 2016. Retrieved 15 May 2016. 5. "Academy prospect Sam has Field day". Express and Star. 13 May 2016. Retrieved 15 May 2016. 6. "West Brom 1–1 Liverpool". BBC Sport. 15 May 2016. Retrieved 15 May 2016. 7. "Albion announce end-of-season awards winners". West Bromwich Albion Football Club. 15 May 2016. Retrieved 17 May 2016. 8. "Sam Field signs first professional contract". West Bromwich Albion. 29 June 2016. Retrieved 29 June 2016. 9. "Northampton Town 2–2 West Bromwich Albion". BBC. BBC Sport. 23 August 2016. Retrieved 28 August 2016. 10. "West Bromwich Albion 0–0 Middlesbrough". BBC. BBC Sport. 28 August 2016. Retrieved 28 August 2016. 11. "Field signs new long-term deal". West Bromwich Albion F.C. 13 October 2016. Retrieved 1 November 2017. 12. "Field extends Albion deal". WBA. West Bromwich Albion F.C. 1 November 2017. Retrieved 1 November 2017. 13. Davis, Matt (25 November 2017). "Tottenham Hotspur 1-1 West Bromwich Albion". BBC Sport. BBC Sport. Retrieved 28 November 2017. 14. Oscroft, Tim (28 November 2017). "West Bromwich Albion 2-2 Newcastle United". BBC Sport. BBC Sport. Retrieved 28 November 2017. 15. "Field receives Young Lions call up". West Bromwich Albion. 17 May 2016. Retrieved 18 August 2016. 16. "Sam Field sent off on England U18 debut". Express and Star. 3 June 2016. Retrieved 18 August 2016. 17. "Sam Field signs professional contract". Express and Star. 29 June 2016. Retrieved 29 June 2016. 18. "Games played by Sam Field in 2015/2016". Soccerbase. Centurycomm. Retrieved 15 May 2016. 19. "Games played by Sam Field in 2016/2017". Soccerbase. Centurycomm. Retrieved 28 August 2016. 20. "Games played by Sam Field in 2017/2018". Soccerbase. Centurycomm. Retrieved 12 August 2017.